stanford-oval/wikipedia huggingface dataset:
Kevin Kiley, Jr.

Alex Riley Tribute to the Troops tapahtumassa joulukuussa 2010.
Kevin Kiley, Jr. (s. 28. huhtikuuta 1981) on yhdysvaltalainen showpainija, paremmin tunnettuna kehänimellään Alex Riley. Hän työskentelee WWE:lle, jossa hän esiintyy SmackDown brändissä ja WWE:n kehitys territoriossa, Florida Championship Wrestling:ssa (FCW). Hän oli myös osa WWE NXT:n toista tuotantokautta.
World Wrestling Entertainment > Florida Championship Wrestling

Vuonna 2007 Kiley allekirjoitti sopimuksen World Wrestling Entertainmentin kanssa ja määrättiin WWE:n kehitys territorioon Florida Championship Wrestling:iin (FCW). 30. lokakuuta, 2007, hän debytoi oikealla nimellää häviten Shawn Osbournelle.
Syyskuussa 2008, hän vaihtoi kehänimensä Carson Oakleyksi. Oakleyna hän muodosti tiimin Scotty Goldmanin kanssa ja maaliskuussa he haastoivat FCW Tag Team Mestarit TJ Wilsonin ja DH Smithin, mutta eivät kyenneet voittamaan heitä. Pian hän vaihtoi nimensä Alex Rileyksi ja hänen kiinnostus muuttui yliopiston urheilijaksi ja alkoi pukeutua Letterman takkiin.
Vuonna 2009 heinäkuussa Riley nimettiin ykköshaastajaksi Tyler Reksin FCW Heavyweight Mestaruuteen. Elokuussa hän hävisi Triple Threat ottelussa Reksille ja Johnny Curtisille. 2009:n puolessavälissä hän paini usein RAW:n ja SmackDownin dark matseissa otellen Jamie Noblea, Montel Vontavious Porteria ja Jimmy Wang Yangia vastaan, sekä WWE:n house show:ssa.
18. maaliskuuta Riley voitti FCW Heavyweight -mestaruuden Triple Threat matsissa Wade Barrettin avustuksella Justin Gabrielilta. Ottelun jälkeen Riley maksoi Barrettille avustuksesta. Riley piti mestaruutta 126 päivää, kunnes hän hävisi sen 22. heinäkuuta Mason Ryanille Triple Threat ottelussa.
World Wrestling Entertainment > NXT ja RAW (2010)

1. kesäkuuta. 2010 The Miz ilmoitti olevansa Rileyn mentori WWE NXT:n toisella kaudella. Hän teki NXT debyytin 8. kesäkuuta, mutta ei otellut. Riley teki kehä debyytin NXT:ssä seuraavalla viikolla voittaen Brandon Silvestryn. Kaksi viikkoa myöhemmin NXT:ssä Silvestry selätti Rileyn kuuden miehen tag team ottelussa. Myöhemmin saman iltana Riley sijoittui 4. ensimmäisessä äänestyksessä. 27. heinäkuuta, Riley sijoittui toisessa äänestyksessä kolmanneksi, vain Silvestry ja Michael McGillicutty edellään. 9. elokuuta RAW:ssa Riley, McGillicutty ja Husky Harris voittivat Silvestryn, Lucky Cannonin ja Percy Watsonin kuuden miehen tag team ottelussa. Seuraavana iltana NXT:ssä Riley sijoittui ammattilaisten äänestyksessä viidenneksi ja oli vähällä eliminoitua. 23. elokuuta, NXT:n toisen kauden finaali jaksossa Riley eliminoitui kisasta ja sijoittui kolmanneksi. Silvestryn ilmoitettua NXT:n 2. kauden voittajaksi, seitsemän muuta NXT kisailijaa hyökkäsivät Silvestryn kimppuun.
6. syyskuuta, RAW:ssa, Riley yritti auttaa, hänen NXT mentoria The Mizia, joka oli Daniel Bryanin LeBell Lock luovutusliikkeeseen lukittuna, mutta Riley luovutti itse. Hän esiintyi uudestaan seuraavalla viikolla paikaten Mizin Submission matsissa Bryania vastaan, mutta hävisi. 20. syyskuuta, RAW:ssa ilmoitettiin, että The Miz olisi palkannut Rileyn "henkilökohtaiseksi avustajakseen". 27. syyskuuta RAW:n nauhoitetussa lähetyksessä Miz ja Riley voittivat tag team ottelussa John Morrisonin ja Daniel Bryanin, mikä oli Rileyn virallinen debyytti matsi.
World Wrestling Entertainment > Alex Riley 2012

Vuonna 2012, Alex Riley tyri vahingollisesti The Miziltä kultavyömestaruuden John Cenaa vastaan, jolloin Miz raivostui. Mizin raivostuttua Miz haukkui ja vähätteli Alex Rileytä. Tämän seurauksena Alex Riley hyökkäsi The Mizin kimppuun ja heille syntyi lyhyehkö Feudi. Feudin ansioista Alex Rileystä tuli Face, jolloin häntä alettiin kutsumaan lempinimellä A-RY.
Painissa

Lopetusliikkeet
You're Dismissed (TKO)
Nimikkoliikkeet
A-Bomb
Back suplex side slam
Clothesline
Dropkick
Game Changer
Hip toss neckbraker
Riley Elevation
Stinger splash
Spinebuster
Managerit
Baverly Mullins
The Miz
Lempinimet
"The Rare Breed"
"The Varsity Villain"
"A-RY"
Tunnusmusiikit
"I Came to Play" by Downstait (2010-2011 The Mizin kanssa)
"Say It to My Face" by Downstait (30.5.11)
Mestaruudet ja saavutukset

Florida Championship Wrestling
FCW Florida Heavyweight Mestaruus (yhdesti)
Pro Wrestling Illustrated
PWI sijoitti hänet 201/500 parhaaksi painijaksi vuonna 2010
Puerto Marina

Puerto Marinan satama
Puerto Marina eli Puerto Deportivo de Benalmádena on vierasvenesatama Benalmádenassa.
Satama avattiin vuonna 1979 nimellä Puerto Príncipe, mutta nimettiin vuonna 1982 Puerto Marinaksi. Satamalle on ominaista sen ainutlaatuinen arkkitehtuuri. Sataman yöelämää kehutaan jopa koko Aurinkorannikon parhaaksi.
Päivisin satamassa järjestetään muun muassa delfiininkatselu- ja kalastusretkiä. Satamasta on matkustajalaivayhteys Málagaan ja Fuengirolaan.
Satamassa on noin 1000 venepaikkaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Auto Europe

| Auto Europe, LLC |
| --- | --- |
Yritysmuoto:  osakeyhtiö
Perustettu:  1954
Toimitusjohtaja:  Imad Khalidi
Kotipaikka:  Portland, Yhdysvallat
Toimiala:  autonvuokraus
Kotisivu:  autoeurope.com
Infobox OKVirheellinen NIMI-arvo: 
Auto Europe on yhdysvaltalainen vuokra-autonvälitysyhtiö, jonka pääpaikka on Portlandissa Mainen osavaltiossa. Yhtiöllä on toimipisteet Isossa-Britanniassa ja Saksassa Münchenissä.lähde?
Auto Europe välittää vuokra-autoja Euroopassa, Pohjois- ja Etelä-Amerikassa, Australiassa, Kaakkois-Aasiassa, lähi-idässä ja Afrikassa. Vuonna 2003 avattiin Münchenin toimipiste Saksassa ja Lontoon toimisto Britanniassa. Noutoasemia on maailmanlaajuisesti yli 8 000.lähde?
Auto Europella on ympäri maailmaa noin 500 työntekijää, Saksassa tällä hetkellämilloin? noin 150.lähde?
Historia

Yhtiön perustamisidea syntyi vuonna 1954 Yhdysvalloissa. 1997 yrityksen perustaja Alex Cecil jäi eläkkeelle ja jätti yrityksen Imad Khalidille.
Aiheesta muualla

Auto Europe (Arkistoitu – Internet Archive)
15 (luku)

| Luonnolliset luvut |
| --- | --- |
 15 ← 10 11 12 13 14 15 16 17 18 19 → 
Kardinaaliluku:  viisitoista
Järjestysluku:  viidestoista
Tekijät:  1, 3, 5, 15
Alkutekijät:   3\cdot 5
Roomalainen numero:  XV
Binääriluku:  1111
Oktaaliluku:  17
Duodesimaaliluku:  13
Heksadesimaaliluku:  F
Vigesimaaliluku:  F
15 (viisitoista) on luonnollinen luku, jota edeltää luku 14 ja seuraa luku 16.
Matematiikassa

15 on toinen pariton yhdistetty luku.
15 on toinen pariton puolialkuluku.
15 on vajaa luku.
15 on kolmioluku, sillä se on kokonaislukujen 1–5 summa.
15 on kuusikulmioluku.
15 on keskitetty tetraedriluku.
15 on alkulukuserkkujen 13 ja 17 keskiarvo.
15 voidaan muodostaa kolmen peräkkäisen alkuluvun summana:  3+5+7.
15 kuuluu Bellin lukuihin, koska nelialkioinen joukko voidaan osittaa 15 tavalla.
15 on onnekas luku (engl. lucky number).
15 on palindromi binäärijärjestelmässä:  1111_{2}.
15 on Smithin luku binäärijärjestelmässä:  15=1111_{2}=3\cdot 5=11_{2}\cdot 101_{2}.
15 on pienin positiivinen kokonaisluku, joka voidaan muodostaa kahden neliöluvun erotuksena useammalla kuin yhdellä tavalla:  4^{2}-1^{2} tai  8^{2}-7^{2} (katso kuva).
15 on pienin vain seitsemästätoista luonnollisesta luvusta, joita ei voida muodostaa alle kahdeksan kuutioluvun summana:  15=7\cdot 1^{3}+2^{3}.
15=4!-3!-2!-1!
3 × 3 ruudun taikaneliön taikavakio on 15 (katso kuva).
Kuutio voidaan jakaa neljällä tasolla enintään 15 osaan.
Luku 7 voidaan muodostaa positiivisten kokonaislukujen summana 15 tavalla, kun lukujen järjestyksellä ei ole merkitystä.
Kokonaislukujen 1–4 tekijöiden summa on 15.
Kolminumeroisia alkulukupalindromeja (esim. 101) on kymmenjärjestelmässä 15 kappaletta.
Arkhimedeen kappaleita on 15, jos peilikuvat lasketaan.
Luonnontieteissä

Fosforin järjestysluku alkuaineiden jaksollisessa järjestelmässä on 15.
Typpi-15 on typen vakaa isotooppi.
Pii-29 on piin vakaa isotooppi, jonka neutroniluku on 15.
Maapallolla 15 pituusasteen ero vastaa tunnin aikaeroa, koska  24\cdot 15^{\circ }=360^{\circ }.
Uranuksen massa on noin 15 Maan massaa.
Muissa yhteyksissä

McDonnell Douglas F-15 Eagle on yhdysvaltalainen suihkuhävittäjä.
15-pelissä on 15 numeroitua laattaa.
Valtatie 15 kulkee Kotkan ja Mikkelin välillä.
Eurooppatie E15 kulkee Yhdistyneen kuningaskunnan ja Espanjan välillä.
Englannin kielen pisimmät sanat, joissa ei ole samaa kirjainta kahdesti, ovat 15-kirjaimiset dermatoglyphics ja uncopyrightable.
James Buchanan oli Yhdysvaltojen 15. presidentti.
Vartti(tunti) tarkoittaa 15 minuuttia.
Rikosoikeudellinen vastuu alkaa Suomessa 15 vuoden iässä.
Aiheesta muualla

Kuvia tai muita tiedostoja aiheesta 15 (luku) Wikimedia Commonsissa
Taikaneliö, jonka taikavakio on 15.
Luku 15 esitettynä kahden neliöluvun erotuksena (oranssilla).
Rapajärvi (Rauma)

| Rapajärvi |
| --- | --- |
Valtiot:  Suomi
Maakunnat:  Satakunta
Kunnat:  Rauma
Koordinaatit:  61°05′26″N, 21°42′28″E
Vesistöalue ja valuma-alueen tietoja
Päävesistöalue:  Lapinjoen vesistö (33)
Valuma-alue:  Lapinjoen keskiosan alue (33.002)
Laskuoja:  oja Saarnijärveen 
Järvinumero:  33.002.1.009
Mittaustietoja
Pinnankorkeus:  23,1 m 
Rantaviiva:  0,485 km 
Pinta-ala:  1,603 ha  
 fiRapajärvi 
Rapajärvi on Satakunnassa Raumalla sijaitseva järvi, joka kuuluu Lapinjoen vesistön Lapinjoen keskiosan alueeseen.
Maantiede

Rapajärven pinta-ala on 1,6 hehtaaria ja lähes pyöreän järven halkaisija on 150 metriä. Järven luusua sijaitsee järven länsirannalla, josta saa alkunsa noin 6 kilometriä pitkä laskuoja Saarnijärveen.
Järven rantaviiva on 500 metriä pitkä ja ranta on pääosin peltoon rajautuvaa avosuota.
Luonto

Rapajärvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.
Luonnonhistoriaa

Rapajärven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 1920–1800 eaa. ja täysin makeavetiseksi järvi oli muuttunut kairauksien perusteella 1700–1600 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 23,6 metriä nykyisen merenpinnan yläpuolella.
Helsingin Palloseura (naiset)

| Mitalit> Kansallinen liiga  |
| --- | --- | --- |
|  Pronssia | 2024 |  |
Helsingin Palloseuran naisten edustusjoukkue on Helsingin Palloseuraan kuuluva jalkapallojoukkue, joka on pelannut kaudesta 2021 lähtien Suomen korkeimmalla sarjatasolla Kansallisessa liigassa. Se on sijoittunut parhaimmillaan pronssille kaudella kaudella 2024.
Joukkueen aluetta on Helsingin Paloheinä, jossa HPS:lla on oma kenttä, Paloheinän tekonurmi.
Historia

HPS:n ensimmäinen naisten jalkapallojoukkue pelasi vuonna 1972.
HPS voitti kaudella 2016 Naisten Kakkosen lohkonsa ja nousi seuraavaksi kaudeksi Naisten Ykköseen.
Naisten Ykkösen kausilla 2017–2019 HPS sijoittui joka vuosi sarjan kolmanneksi suoran nousijan sekä karsijan taakse. Maalipörssin voitti jokaisella kaudella HPS:n pelaaja: Ella Andberg kausilla 2017 ja 2018 sekä Piipa Kämppi kaudella 2019.
Kaudella 2020 HPS voitti Naisten Ykkösen kahdeksan pisteen erolla VIFK:hon ja nousi Kansalliseen liigaan. Piipa Kämppi teki 16 maalia ja voitti maalipörssin.
Historia > Kansallisessa liigassa: 2021–

HPS panosti Kansallisen Liigan kauteen 2021 kentällä ja sen ulkopuolella. Seura pyrki luomaan ammattimaista seurakulttuuria yhteistyösopimuksilla ja markkinointitoimenpiteillä. Ella Andberg ja Piipa Kämppi molemmat solmivat kaksivuotiset jatkosopimukset, ja joukkueessa jatkoi useita aiemminkin pääsarjassa pelanneita pelaajia. Uusista pelaajista joukkuetta vahvistivat muun muassa Alisa Hokkanen, Tuuli Siponen, Dolma Gurung ja Mette Barck. Viralliseksi tavoitteekseen HPS asetti sarjapaikan säilyttämisen. Kauden alku oli HPS:lle vaikea, mutta se paransi tuloksiaan. Otteet kuitenkin ailahtelivat ja joukkue joutui karsintaan, jossa se säilytti sarjapaikkansa voittamalla NJS:n yhteismaalein 4–0.
HPS oli jo elokuussa 2021 tiedottanut, että sen seuraavan kauden päävalmentaja on sen hetkinen apuvalmentaja Mari Savolainen. Päävalmentajana kaudesta 2019 toiminut Toni Anttila siirtyi HPS:n miesten edustusjoukkueen päävalmentajaksi. HPS:n tärkeimpiä hankintoja kaudelle 2022 oli KuPS:n mestarijoukkueesta siirtynyt Elisa Lemettinen. Lisäksi Savolainen sai houkuteltua joukkueeseen pääkaupunkiseudun nuoria pelaajia, jotka eivät olleet tehneet läpimurtoa. Talvella pelatussa Suomen Cupissa HPS kärsi maalinteko-ongelmista eikä edennyt alkulohkosta jatkopeleihin. Kansallisessa liigassa HPS ylsi mestaruussarjaan ja sijoittui lopulta kuudenneksi. Joukkueen kokeneet pelaajat, kuten Aino Lehtinen ja Piipa Kämppi, olivat isossa roolissa. Nuorista pelaajista esimerkiksi Aada Nurmi ja Oona Jääskeläinen esiintyivät hyökkäyspäässä tehokkaasti, ja puolustuksessa Aura Nyholm antoi taustatukea Eerika Hämäläiselle ja Helmi Vapolalle.
HPS:ssä oli siirrytty vuosi vuodelta ammattimaisempaan harjoitteluun, ja kaudelle 2023 joukkueesta kaavailtiin kärjen haastajaa. HPS:n yli 157 000 euron kokonaisbudjetti oli sarjan viidenneksi suurin. Uusina pelaajina joukkueeseen liittyivät muun muassa Annika Haanpää, Henni Rinkinen, Anna-Stina Simonen ja Matilda Kataja. Maalivahti Jessica Kiviaho siirtyi Åland Unitediin ja hänet korvasi Iina Rautiainen. Joukkue paransi otteitaan kauden edetessä ja sijoittui lopulta viidenneksi.
Kansallisen liigan kaudelle 2024 HPS:n joukkue uudistui. Mari Savolainen siirtyi KuPS ry:n akatemiajohtajaksi, ja uudeksi päävalmentajaksi tuli Antti Ruonala. Joukkueesta lähtivät edellisellä kaudella tärkeässä roolissa olleet Elli-Noora Kainulainen, Aada Nurmi ja Aura Nyholm. HPS oli kuitenkin aktiivinen uusien pelaajien hankkimisessa, ja sen materiaali oli sarjan leveimpiä. Puolustajaksi tulivat PK-35:stä Olivia Kåhre ja Vilma Oksanen sekä HJK:sta Tea Heininen. HJK:sta siirtyivät myös Ria Karjalainen, Peppi Kontturi ja Sonja Hillberg. Joukkueessa oli paljon liigakokemusta, ja nuoruutta toi PKKU:sta siirtynyt lupaus Sofia Jahnukainen. HPS asetti viralliseksi tavoitteekseen mitalin. Joukkue sijoittui pronssille.
Stadion

Joukkueen kotistadion on Paloheinän tekonurmi (sponsorinimi HofS Areena). Kenttä ei aluksi täyttänyt Kansallisen Liigan lisenssiehtoja, minkä vuoksi HPS joutui pelaamaan kauden 2021 ensimmäiset kotiottelunsa Oulunkylän liikuntapuistossa. HPS pääsi pelaamaan Paloheinään lopulta elokuussa, kun tehtyjen olosuhdeparannusten myötä kenttä täytti Kansallisen Liigan kriteerit. Kentän viereen rakennettiin HPS-talo, joka sisälsi uudet pukutilat sekä myös toimiston seuran työntekijöille. Lisäksi katsojakapasiteettia kasvatettiin uusilla katsomoilla.
Joukkue kaudella 2024

Päivitetty 2. kesäkuuta 2024.
Joukkue kaudella 2024 > Pelaajat

| --- | --- |
  Maalivahdit  13 Iina Rautiainen  23 Sonja Ferm  41 Loviisa Helminen  Puolustajat  3 Tea Heininen  5 Helmi Vapola  7 Olivia Kåhre  8 Eerika Hämäläinen  15 Vilma Oksanen  19 Julia Haikonen :   Keskikenttäpelaajat  4 Sonja Hillberg  9 Henni Rinkinen  14 Aino Kohtamäki (kapteeni)  16 Anna-Stina Simonen  25 Jutta Angeria  90 Peppi Kontturi  92 Hanna Onufriew  Hyökkääjät  2 Matilda Kataja  11 Sofia Jahnukainen  12 Piipa Kämppi  17 Fanni Sinivuori  20 Oona Jääskeläinen  22 Ria Karjalainen
Joukkue kaudella 2024 > Valmennus ja taustat

Päävalmentaja: Antti Ruonala
Valmentaja: Toni Anttila
Fysiikkavalmentaja: Javier Cadenas Pérez
Maalivahtivalmentaja: Daniel Ivanov
Maalivahtivalmentaja: Matti Mäntynen
Joukkueenjohtaja, huoltaja: Jari Jeskanen
Fysioterapeutti: Tiina Salmela
Lääkäri: Olli Rytsölä
Tiedottaja: Atte Lehtonen
Markkinointi ja lipunmyynti: Sakari Launis
Saavutukset ja palkinnot > Joukkue

Kansallisen Liigan pronssimitali 2024
Naisten Ykkösen mestaruus ja nousu Kansalliseen Liigaan 2020
Naisten Kakkosen lohkovoitto ja nousu Naisten Ykköseen 2016
Saavutukset ja palkinnot > Pelaajapalkinnot

Naisten Ykkösen maalipörssin voittaja 2017: Ella Andberg
Naisten Ykkösen maalipörssin voittaja 2018: Ella Andberg
Naisten Ykkösen maalipörssin voittaja 2019: Piipa Kämppi
Naisten Ykkösen maalipörssin voittaja 2020: Piipa Kämppi
Helsingin vuoden naispelaaja: 2018: Ella Andberg
Ykkösen vuoden maalivahti 2018: Ida-Sofia Helppikangas
Ykkösen vuoden pelaaja 2019: Maiju Hirvonen
Ykkösen vuoden hyökkääjä 2019: Piipa Kämppi
Ykkösen vuoden pelaaja 2020: Piipa Kämppi
Ykkösen vuoden hyökkääjä 2020: Piipa Kämppi
Ykkösen vuoden keskikenttäpelaaja 2020: Dali Meller
Kansallisen liigan paras keskikenttäpelaaja 2023: Aada Nurmi
Tilastot > Sarjasijoituksia

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| 2017 | Naisten Ykkönen | 3. | 22 | 13 | 5 | 4 | 60–27 | 44 |
| 2018 | Naisten Ykkönen | 3. | 22 | 15 | 2 | 5 | 78–28 | 47 |
| 2019 | Naisten Ykkönen | 3. | 22 | 17 | 3 | 2 | 83–14 | 54 |
| 2020 | Naisten Ykkönen | 1. | 17 | 15 | 1 | 1 | 69–13 | 46 |
| 2021 | Kansallinen liiga | 9. | 24 | 7 | 3 | 14 | 25–57 | 24 |
| 2022 | Kansallinen liiga | 6. | 23 | 5 | 6 | 12 | 26–50 | 21 |
| 2023 | Kansallinen liiga | 5. | 23 | 9 | 4 | 10 | 42–39 | 31 |
| 2024 | Kansallinen liiga | 3. | 24 | 14 | 2 | 8 | 43–28 | 44 |
Aiheesta muualla

HPS.fi
| n k Kansallinen liiga |
| --- | --- |
 Hallitseva mestari: HJK
Joukkueet (2025):  HJK  HPS  JyPK  KuPS  PK-35  PK-35 Vantaa  VIFK  Åland United 
Paloheinän kenttä elokuussa 2017.
47 (luku)

| Luonnolliset luvut |
| --- | --- |
 47 ← 40 41 42 43 44 45 46 47 48 49 → 
Kardinaaliluku:  neljäkymmentäseitsemän
Järjestysluku:  neljäskymmenesseitsemäs
Tekijät:  1, 47
Alkutekijät:   47
Roomalainen numero:  XLVII
Binääriluku:  101111
Oktaaliluku:  57
Duodesimaaliluku:  3B
Heksadesimaaliluku:  2F
Vigesimaaliluku:  27
47 (neljäkymmentäseitsemän) on luonnollinen luku, jota edeltää luku 46 ja seuraa luku 48.
Matematiikassa

47 on viidestoista alkuluku.
47 on turvallinen alkuluku, koska  47=2\cdot 23+1 ja 23 on myös alkuluku.
47 on 43:n alkulukuserkku.
47 kuuluu Lucasin lukuihin (engl. Lucas numbers).
47 kuuluu Ulamin lukuihin (engl. Ulam numbers).
47 esiintyy yhdessä jaottomassa Pythagoraan kolmikossa: (47, 1104, 1105).
47 on binäärijärjestelmässä toinen alkuluku takaperin:  47=101111_{2} ja  111101_{2}=61.
47 on oktaalijärjestelmässä toinen alkuluku takaperin:  47=57_{8} ja  75_{8}=61.
47 kuuluu lukuihin, joiden käänteisluvun desimaaliesityksen toistuva jakso on pisin mahdollinen.
Kuutiota ei ole mahdollista jakaa 47:ksi pienemmäksi kuutioksi. Kaikilla suuremmilla kuutiomäärillä se on mahdollista.
Luonnontieteissä

47 on hopean järjestysluku jaksollisessa järjestelmässä.
Titaani-47 on titaanin vakaa isotooppi.
Krypton-83 on kryptonin vakaa isotooppi, jonka neutroniluku on 47.
47 Aglaja on asteroidi.
Muissa yhteyksissä

47 on Norjan kansainvälinen suuntanumero.
Eurooppatie E47 kulkee Ruotsin ja Saksan välillä.
New Mexico oli 47. Yhdysvaltoihin liittynyt osavaltio.
Japanissa on 47 prefektuuria.
Boeing B-47 Stratojet oli yhdysvaltalainen pommikone.
Boeing CH-47 Chinook on yhdysvaltalainen helikopteri.
Republic P-47 Thunderbolt oli yhdysvaltalainen hävittäjäkone.
AK-47 on neuvostoliittolainen rynnäkkökivääri.
Agentti 47 on Hitman-videopelisarjan päähenkilö.
Herra 47 on Pirkka-Pekka Peteliuksen esittämä sketsihahmo.
Aiheesta muualla

Kuvia tai muita tiedostoja aiheesta 47 (luku) Wikimedia Commonsissa
Dmitri Rybolovlev

Dmitri Rybolovlev
Dmitri Jevgenjevitš Rybolovlev (ven. Дмитрий Евгеньевич Рыболовлев; s. 1966) on Monacoon asettunut venäläinen liikemies ja miljardööri.
Rybolovlev opiskeli Permin lääketieteellisessä valtionyliopistossa ja erikoistui kardiologiaan. Hän aloitti liikeuransa vuonna 1990 ja vaurastui Uralkali-yhtiöllä 1990-luvun yksityistämispolitiikan aikana. Hän myi omistuksensa Uralkalissa 6,5 miljardilla dollarilla vuonna 2010. Rybolovlev sijoitti varojaan noin miljardin dollarin arvosta eurooppalaisiin kiinteistöihin muun muassa Skorpiósin saarella ja käytti 400 miljoonaa dollaria Monacon La Belle Epoque -luksushuoneistoon. Vuonna 2008 Rybolovlev osti Donald Trumpilta Maison de L'Amitie -kartanon Palm Beachista Floridasta. Rybolovlevista tuli vuonna 2011 AS Monacon enemmistöomistaja ja puheenjohtaja.
Vuonna 2018 Rybolovlev sisältyi Trumpin hallinnon julkaisemaan luetteloon 114:sta venäläisestä poliitikosta ja oligarkista, joiden katsottiin kytkeytyvän Vladimir Putiniin. Hän ei kuitenkaan kuulunut Ukrainan sodan (2022) alettua oligarkeille asetettujen pakotteiden kohdehenkilöihin.
Rybolovlev oli yksi henkilöistä, jotka nostivat kanteita taidekauppias Yves Bouvier’taia vastaan. Hän oli tämän avustamana ostanut kahdella miljardilla dollarilla 38 taideteosta. Rybolovlev ja Bouvier pääsivät sopimukseen joulukuussa 2023. Rybolovlev valittiin Ligue de Football Professionnelin johtokunnan jäseneksi marraskuussa 2022. Hän oli vuonna 2024 Forbesin miljardöörien listassa sijalla 432.
Rybolovlev määrättiin avioerokäsittelyjen jälkeen maksamaan entiselle vaimolleen 605 miljoonaa dollaria. Lokakuussa 2015 entiset puolisot pääsivät sopimukseen asiassa. Rybolovlevilla on kaksi lasta.
Jyväskylän Kiri

| Jyväskylän Kiri 2020 |
| --- | --- |
Koko nimi:  Jyväskylän Kiri 2020
Perustettu:  1930, perustettu uudestaan 2020
Lakkautettu:  2019
Entiset nimet:  Jyväskylän Kiri   1930-2018
Kaupunki:  Jyväskylä
Kenttä:  Harjun stadion (1930-1960) Hippoksen pesäpallostadion (1969-2019) (2021-)
– kapasiteetti:  1850
Miesten sarjataso:  Miesten Ykköspesis
Värit:           
Puheenjohtaja:  Juha Kalajanniska
Miesten pelinjohtaja:  Jukka-Pekka Karttunen
Miesten kapteeni:  Kimmo Carlson
Omistaja:  Jyväskylän Kiri 2020 ry.
Miesten SM-mitalit
Kultaa:  7 (1954, 1956, 1957, 1958, 1964, 1982, 1984)
Hopeaa:  8 (1949, 1952, 1954, 1977, 1978, 1979, 1981, 1985)
Pronssia:  6 (1950, 1951, 1976, 1983, 1986, 1999)
Naisten SM-mitalit
Kultaa:  4 (1957, 1989, 1996, 1997)
Hopeaa:  1 (1958)
Pronssia:  8 (1937, 1950, 1956, 1959, 1966, 1980, 1995, 1998)
Infobox OKVirheellinen NIMI-arvo: 
Jyväskylän Kiri on pesäpallon erikoisseura, jolla on huomattava määrä Suomen-mestaruusmitaleja sekä miesten että naisten sarjasta. Jyväskylän Kiri ry teki konkurssin vuonna 2019. Vuonna 2020 perustetun Jyväskylän Kiri 2020 ry:n edustusjoukkue pelaa Miesten Ykköspesis -sarjassa. Naiset pelaavat omana seuranaan nimellä Jyväskylän Kirittäret. Seurojen yhteistä junioritoimintaa pyörittää Jyväskylän Kiri & Kirittäret Juniorit ry.
Historia

Kiri perustettiin vuonna 1930 tarkoituksenaan "tarjota jäsenilleen tilaisuuksia pesäpallourheiluun, elvyttää ja virittää yleensä harrastusta siihen sekä harjoittaa sitä mahdollisimman tarkoituksenmukaisesti niin hyvin henkisen ja ruumiillisen kunnon kehittäjänä kuin virkistyksenä ja ajanvietteenä".
Kiri syntyi pesäpallohulluun kaupunkiin, jossa koko laji kehitettiin. Maailman ensimmäinen pesäpallo-ottelu pelattiin Tahko Pihkalan johdolla Jyväskylän Lyseon pihalla. Kiriläisen pesäpallon historia ulottuukin aina pitkäpallon ja kuningaspallon kautta Hippoksen pesäpallopyhäkön aikoihin .
Vuodesta 2005 lähtien Naisten Superpesiksessä Kirin perinteitä on jatkanut Kirittäret. Kirittäret-nimi on ollut käytössä vuodesta 1999 alkaen, mutta viiden ensimmäisen kauden ajan joukkue pelasi Jyväskylän Kirin lisenssillä.
Jyväskylän Kiri ry teki konkurssin vuonna 2019. Vuonna 2020 perustetun Jyväskylän Kiri 2020 -yhdistyksen edustusjoukkue on pelannut Miesten Ykköspesis -sarjassa.
Kuuluisimpia kiriläisiä pesäpalloilijoita ovat olleet Eino Kaakkolahti (15 Itä–Länsi-ottelua) ja Kari Kuusiniemi (14 Itä–Länsi-ottelua), Kalevi Luoma, Ossi Rajala, Timo Rautiainen ja Antti Elomaa.
Kiri joutui konkurssiin 2018.
Joukkueen tilalle syntyi Kiri 2020.
Kirin alkuperäinen logo vuodelta 1930
Kiri-logo
Kiri Iskee-logo
Kirin logo, 2012-2019
Kiri&Kirittäret Juniorien logo